ખંભાળિયા શહેરમાં છેલ્લા આશરે ચારેક વર્ષથી ચાલી રહેલા પાઇપ લાઇનના કામો તથા રસ્તાઓની હલકી ગુણવત્તા સંદર્ભે વ્યાપક ભ્રષ્ટાચાર અંગેના આક્ષેપો વિપક્ષ દ્વારા કરવામાં આવ્યા છે. ખંભાળિયા શહેરના તમામ વિસ્તારોમાં ભૂગર્ભ ગટર યોજનાના વિવિધ કામો આશરે 45 થી 50 કરોડ રૂપિયાના ખર્ચે હાથ ધરાયા છે. ત્યારે ખૂબ જ ધીમી ગતિએ ચાલતા આ કામો ચાર વર્ષે પણ પૂરા થયા નથી. આટલું જ નહિં, ભૂગર્ભ ગટરની કામગીરીમાં માલ-સામાન હલકી ગુણવત્તાવાળા ઉપયોગમાં લેવાયા ગંભીર આક્ષેપો નગરપાલિકાના વિપક્ષી સદસ્યો દ્વારા કરવામાં આવ્યા છે.